Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Az elektronikus hírközlési elõfizetõi szerzõdésekre és azok megkötésére vonatkozó 16/2003. (XII. 27.) IHM rendelet (a továbbiakban: Rendelet) 17. § (2) bekezdése úgy rendelkezik, hogy az igénylõ a szolgáltatás igénybevételére vonatkozó szándékát a szolgáltató által biztosított adatlapon írásban (vagy elektronikus adatlap kitöltésével) teheti meg,
Paragraph Index: 1146

2. § 6. pontja határozza meg (az Európai Parlament és Tanács 95/46 EK irányelve követelményeinek eleget téve) a hozzájárulás fogalmát, eszerint a „hozzájárulás az érintett kívánságának önkéntes és határozott kinyilvánítása, amely megfelelõ tájékoztatáson alapul”. Egy hozzájáruló nyilatkozat „aláíratása” nem feltétlenül jelenti egyúttal az adatvédelmi követelményeknek megfelelõ, valódi hozzájárulás meglétét is. Amennyiben az adatkezeléshez történõ hozzájárulás megtagadása miatt az érintettel a szerzõdéskötést megtagadják, a hozzájárulás önkéntességének az elve is sérülhet. A megfelelõ hozzájárulás megléte nem elegendõ az adatkezelés jogszerûségéhez, mivel az Avtv. 5. §-a alapján a szükségesség és a célhozkötöttség elvének is meg kell felelni. Az okmánymásolások kapcsán vizsgálandóak a különféle adatkezelési célok, vagyis az, hogy az okiratmásolást valójában milyen adatkezelési cél indokolja, a másolatokat miért tartják nyilván és mihez használják fel. Az adatkezelési célnak meghatározottnak kell lennie, mely valamely jog gyakorlásával vagy kötelezettség teljesítésével függ össze. Adatkezelési cél túl általános, elnagyolt megfogalmazása nem fogadható el, illetve nem elegendõ, mint például elõfizetõi szerzõdés megkötése, figyelemmel kísérése, szerzõdéses ajánlat elbírálása, szerzõdésbõl eredõ jogok és kötelezettségek teljesítése, jogérvényesítés, üzleti érdekek védelme. 2006/162/II. szám A másolatkészítés indokaként nem fogadható el a számlázás, díjbeszedés, követelésérvényesítés, szerzõdéskötés megtagadása, elõfizetõk tájékoztatása, személy- és vagyonvédelem, mivel ezen célok eléréséhez elegendõ a szükséges adatkör nyilvántartásba vétele (elõfizetõi szerzõdés nyomtatványa), és ezen tevékenységek elvégzése nem igényli az adathordozókról való másolat készítését.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes